《红情 春尽日，过袁又恺枫江草堂，索赋红蕙词》
清代·戴延介

空山艳到。正霁痕消雪，霓裳换了。妆晕新娇，楚水湘云梦春晓。

莫是灵妃醉后，倚酡颜、双蛾替扫。待开帘、静抚瑶琴，愁思满残照。

漫笑。同心少。护一曲朱栏，一分花好。冷枫句杳。重与镌题咏香草。

拟采红心吊古，怅美人、碧波缥缈。又粉痕、吹尽也，鹃啼春老。

作者简介：戴延介字受滋，号竹友，安徽休宁籍， 寄居吴门（今江苏苏州）。官卮部郎中。写兰竹，神韵超逸，书学黄坚，以意趣胜。著《银藤花馆词》。